**RADVILIŠKIO RAJONO SAVIVALDYBĖS 2018–2020 METŲ**

**ŠVIETIMO PASLAUGŲ PRIENAMUMO IR KOKYBĖS UŽTIKRINIMO PROGRAMOS APRAŠYMAS**

|  |  |
| --- | --- |
| **Biudžetiniai metai** | **2018** |
| **Asignavimų valdytojo pavadinimas** | **Asignavimų valdytojo kodas** |
| Radviliškio rajono savivaldybės administracija | 188726247 |
| BĮ Radviliškio rajono savivaldybės švietimo ir sporto paslaugų centras | 302296387 |
| BĮ Baisogalos gimnazija | 190672543 |
| BĮ Lizdeikos gimnazija | 190670535 |
| BĮ Šeduvos gimnazija | 290671780 |
| BĮ Grinkiškio Jono Poderio gimnazija | 190672739 |
| BĮ Sidabravo gimnazija | 190673798 |
| BĮ Šiaulėnų Marcelino Šikšnio gimnazija | 190673983 |
| BĮ Alksniupių pagrindinė mokykla | 190672162 |
| BĮ Gražinos pagrindinė mokykla | 190671637 |
| BĮ Pakalniškių pagrindinė mokykla | 190676189 |
| BĮ Pociūnėlių pagrindinė mokykla | 290673450 |
| BĮ Radviliškio jaunimo mokykla | 191817187 |
| BĮ V. Kudirkos progimnazija | 190670720 |
| BĮ Vaižganto progimnazija | 195220684 |
| BĮ Baisogalos mokykla-darželis | 190714921 |
| BĮ Radviliškio lopšelis-darželis „Žvaigždutė“ | 190714693 |
| BĮ Radviliškio lopšelis-darželis „Eglutė“ | 190714736 |
| BĮ Radviliškio lopšelis-darželis „Kregždutė“ | 190714355 |
| BĮ Šeduvos lopšelis-darželis | 290714160 |
| BĮ Radviliškio dailės mokykla | 190713972 |
| BĮ Radviliškio muzikos mokykla | 290713820 |
| BĮ Kutiškių daugiafunkcis centras | 302540140 |
| BĮ Palonų daugiafunkcis centras | 302540119 |

|  |  |  |  |  |  |
| --- | --- | --- | --- | --- | --- |
| Programos pavadinimas | Švietimo paslaugų prieinamumo ir kokybės užtikrinimo programa | Kodas | | 02 | |
| **Programos parengimo argumentai**  Programa skirta įgyvendinti savivaldybės savarankiškąsias funkcijas: vaikų, jaunimo ir suaugusiųjų bendrojo ugdymo ir profesinio orientavimo organizavimas (švietimo įstaigų steigimas, reorganizavimas, likvidavimas, išlaikymas, mokymo pagal formaliojo švietimo programas organizavimas ir įgyvendinimas); neformaliojo vaikų švietimo organizavimas, vaikų ir jaunimo neformaliojo ugdymo ir užimtumo organizavimas; ikimokyklinio ir priešmokyklinio amžiaus vaikų ugdymo organizavimas (įstaigų steigimas, reorganizavimas, likvidavimas, pertvarkymas, išlaikymas, ugdymo pagal ikimokyklinio ir priešmokyklinio ugdymo programas organizavimas); mokinių, kurie mokosi pagal priešmokyklinio ir bendrojo ugdymo programas, gyvenančių kaimuose, miesteliuose toliau kaip 3 km nuo mokyklos, vežimo iš/į mokyklas organizavimas; maitinimo paslaugų organizavimas švietimo įstaigose, vykdančiose ikimokyklinio, priešmokyklinio ir bendrojo ugdymo programas; neformaliojo suaugusiųjų švietimo organizavimas | | | | | |
| **Ilgalaikis prioritetas**  **(pagal RRSPP)** | Išsilavinusi, sveika ir pilietiška bendruomenė | | Kodas | | 3 |
| **Šia programa įgyvendinamas savivaldybės strateginis tikslas:** | Teikti rajono savivaldybės gyventojų poreikius atitinkančias kokybiškas administracines ir viešąsias paslaugas | | Kodas | | 02 |

|  |  |  |  |
| --- | --- | --- | --- |
| Programos tikslas | Užtikrinti sklandų ugdymo procesą rajono savivaldybės ugdymo įstaigose | Kodas | 01 |
| **Tikslo įgyvendinimo aprašymas:**  Radviliškio rajono savivaldybės ugdymo įstaigų tinklą sudaro 22 biudžetinės įstaigos: 6 gimnazijos, 4 pagrindinės mokyklos, 1 jaunimo mokykla, 2 progimnazijos, 1 mokykla-darželis, 8 neformaliojo švietimo (4 lopšeliai-darželiai, 2 daugiafunkciai centrai, muzikos ir dailės mokyklos).  2017–2018 mokslo metais Radviliškio rajono savivaldybės bendrojo ugdymo mokyklose mokosi 4231 mokiniai, pagrindinėse pareigose dirba 474 pedagogai.  Pedagoginę psichologinę pagalbą rajono savivaldybės ugdymo įstaigų auklėtiniams bei jų tėvams ir pedagogams teikia Radviliškio rajono savivaldybės švietimo ir sporto paslaugų centro Pedagoginė psichologinė tarnyba.  Specialiųjų poreikių vaikai ir mokiniai ugdomi: lopšelyje-darželyje „Kregždutė“ (3–7 metų); Radviliškio r. Šeduvos gimnazijos specialiojo ugdymo skyriaus klasėse; Radviliškio Gražinos pagrindinės mokyklos klasėse, skirtose mokiniams, turintiems specialiųjų ugdymosi poreikių, nuo 2016 m. rugsėjo 1 d. įsteigtame šios mokyklos skyriuje – Dienos centre „Meleta“ intelekto sutrikimą turintiems vaikams ir jaunuoliams (8–21 metų) teikiama dienos socialinė pagalba; Radviliškio rajono savivaldybės švietimo ir sporto paslaugų centro Dienos užimtumo skyriuje teikiama dienos socialinė globa 16 metų ir vyresniems jaunuoliams Dalis asmenų, turinčių specialiųjų ugdymosi poreikių ir kuriems yra nustatyta negalia, ugdomi integruotai bendrojo ugdymo įstaigose  **01 uždavinys. Organizuoti ugdymo procesą pagal bendrojo ugdymo programas** Siekiama užtikrinti, kad rajono savivaldybės gyventojai galėtų gauti kokybiškas švietimo paslaugas ir būtų tinkamai įgyvendinamos formalaus ugdymo programos ugdymo įstaigose. Lėšos šiai veiklai ir įstaigų tinklo išlaikymui skiriamos iš savivaldybės biudžeto ir valstybės biudžeto (mokinio krepšelio).  Radviliškio rajono savivaldybės ugdymo įstaigos organizuoja savo veiklą pagal jų paskirtį atitinkančias bendrojo ugdymo programas. Vykdomas profesinis orientavimas, neformalusis švietimas, organizuojamos vaikų vasaros stovyklos, vykdomi įvairūs projektai ir kitos ugdymo įstaigoms priskirtos funkcijos.  Švietimo, kultūros ir sporto skyrius, siekdamas užtikrinti Radviliškio rajono savivaldybės švietimo bendruomenės (mokinių, tėvų, pedagogų) sutelktumą, koordinuoja įvairių renginių (Rugsėjo 1-osios, Birželio 1-osios ir kiti renginiai), žymių datų paminėjimų organizavimą ir pan.  BĮ Radviliškio rajono savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyrius kasmet organizuoja rajono savivaldybės mokinių mokomųjų dalykų olimpiadas, konkursus. Savivaldybės mokiniai sėkmingai dalyvauja nacionalinėse olimpiadose ir konkursuose.  **02 uždavinys. Organizuoti ugdymo procesą pagal ikimokyklinio, priešmokyklinio, formalųjį švietimą papildančio ugdymo ir neformaliojo vaikų švietimo programas**  Įgyvendinant šį uždavinį, organizuojama įstaigų, vykdančių ikimokyklinio, priešmokyklinio, formalųjį švietimą papildančio ugdymo ir neformaliojo vaikų švietimo programas.  2017–2018 m. m. 14 įstaigų pagal ikimokyklinio ugdymo programas 54 grupėse ugdoma 56 proc. rajono ikimokyklinio amžiaus vaikų. 14 įstaigų pagal priešmokyklinio ugdymo programas 19 grupių ugdomi visi rajono priešmokyklinio amžiaus vaikai.  Siekiant sudaryti geresnes sąlygas mokyklinio amžiaus vaikų užimtumui, 2017 m. kovo–gruodžio mėn. skirtos valstybės biudžeto lėšos mokiniams ugdyti pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) programas. Kovo–birželio, rugsėjo–gruodžio mėn. finansuotos 37 programos, kuriose dalyvavo 1136 vaikai (25 proc. visų rajono bendrojo ugdymo mokinių).  Radviliškio muzikos, dailės mokyklas, Radviliškio rajono savivaldybės švietimo ir sporto paslaugų centro Sporto skyrių lanko 18 proc. visų rajono bendrojo ugdymo mokyklų mokinių. Šiose mokyklose vaikai gali rinktis įvairias dailės, muzikinio ugdymo (fortepiono, akordeono, smuiko, kanklių, gitaros, birbynės, klarneto, saksofono, fleitos, mušamųjų instrumentų, solinio dainavimo, chorinio dainavimo), įvairių sporto šakų (bokso, laisvųjų imtynių, lengvosios atletikos, futbolo, krepšinio, tinklinio, karate, lauko teniso) programas. | | | |
| **03 Didinti švietimo ir kitų viešųjų paslaugų prieinamumą kaimo vietovėse išlaikant daugiafunkcius centrus (DC)**  2018 m. Kutiškių daugiafunkciame centre toliau savo veiklą tęsia 1 ikimokyklinio ir 1 priešmokyklinio ugdymo grupės, kurioje pagal ikimokyklinio ir priešmokyklinio ugdymo programas ugdoma 20 vaikų (5 priešmokyklinukai ir 15 ikimokyklinukų).  Palonų daugiafunkciame centre toliau savo veiklą tęsia ikimokyklinio ugdymo grupė, kurioje pagal ikimokyklinio ir priešmokyklinio ugdymo programas ugdoma 16 vaikų (4 priešmokyklinukai, 12 ikimokyklinukų).  Daugiafunkciuose centruose vykdomas neformalusis vaikų ir suaugusiųjų švietimas, kultūrinė ir sportinė veikla, teikiamos socialinės paslaugos (dušų, saunos ir savitarnos skalbimo). | | | |

|  |
| --- |
| **Numatomas programos įgyvendinimo rezultatas:**  Visi rajono savivaldybės gyventojai turi galimybę įgyti išsilavinimą pagal pradinio, pagrindinio ir vidurinio ugdymo programas bei gauti kokybiškas neformaliojo švietimo (ikimokyklinio, priešmokyklinio, kito neformaliojo vaikų (taip pat formalųjį švietimą papildančio ugdymo) ir suaugusiųjų švietimo) paslaugas. |

|  |
| --- |
| **Susiję Lietuvos Respublikos ir savivaldybės teisės aktai:**  Lietuvos Respublikos švietimo įstatymas, Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas; Lietuvos Respublikos neformaliojo suaugusiųjų švietimo įstatymas; Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“; Lietuvos higienos norma HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“; Neformaliojo vaikų švietimo lėšų skyrimo ir panaudojimo tvarkos aprašas, Lietuvos Respublikos valstybės ir savivaldybių įstaigų darbuotojų darbo apmokėjimo įstatymas, Mokinio krepšelio lėšų apskaičiavimo ir paskirstymo metodika. |

|  |  |  |
| --- | --- | --- |
| **Kita svarbi informacija**  Su programa susijusios **Radviliškio rajono savivaldybės 2018–2020 metų strateginio plėtros plano** (RRSPP) priemonės: | | |
| **Priemonės Nr.** | **Priemonės pavadinimas** | **Vykdymo terminas** |
| 3.2.2.1. | Gabių vaikų ugdymo bei skatinimo programos parengimas ir įgyvendinimas | 2018-2020 |
| 3.2.2.2. | Inovatyvių technologijų diegimas ugdymo procese | 2018-2020 |
| 3.2.2.3. | Dalyvavimas suaugusiųjų kvalifikacijos kėlimo ir mokymosi visą gyvenimą projektuose | 2018-2020 |
| 3.2.3.1. | Daugiafunkcių centrų (DC) išlaikymas siekiant priartinti švietimo paslaugas kaimo vietovėse | 2018-2020 |
| 3.2.3.2. | Neformaliojo ugdymo paslaugų specialiųjų poreikių vaikams ir jaunimui išplėtojimas | 2018-2020 |
| 3.2.3.3. | Sudaryti galimybes vaikams su fizine negalia integruotai ugdytis pagal bendrojo lavinimo programas. | 2018-2020 |
| 3.2.3.4. | Mokinių užimtumo atostogų metu didinimas | 2018-2020 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_